title: Az Európai Értékpapír-piaci Hatóság (EU) 2018/2064 határozata (2018. december 14.) a bináris opciók lakossági ügyfelek számára történő forgalmazásának, terjesztésének vagy eladásának ideiglenes betiltása a megújításáról

text:
                  27.12.2018

                  HU

                  Az Európai Unió Hivatalos Lapja

                  L 329/27

         AZ EURÓPAI ÉRTÉKPAPÍR-PIACI HATÓSÁG (EU) 2018/2064 HATÁROZATA
         (2018. december 14.)
         a bináris opciók lakossági ügyfelek számára történő forgalmazásának, terjesztésének vagy eladásának ideiglenes betiltása a megújításáról
         AZ EURÓPAI ÉRTÉKPAPÍR-PIACI HATÓSÁG FELÜGYELETI TANÁCSA,
         tekintettel az Európai Unió működéséről szóló szerződésre,
         tekintettel az európai felügyeleti hatóság (Európai Értékpapír-piaci Hatóság) létrehozásáról, a 716/2009/EK határozat módosításáról és a 2009/77/EK bizottsági határozat hatályon kívül helyezéséről szóló, 2010. november 24-i 1095/2010/EU Európai Parlament és a tanácsi rendeletre (1) és különösen annak 9. cikke (5) bekezdésére, 43. cikke (2) bekezdésére és 44. cikke (1) bekezdésére,
         tekintettel a pénzügyi eszközök piacairól és a 648/2012/EU rendelet módosításáról szóló, 2014. május 15-i 600/2014/EU európai parlamenti és tanácsi rendeletre (2) és különösen annak 40. cikkére,
         tekintettel a 600/2014/EU európai parlamenti és tanácsi rendeletnek egyes fogalommeghatározások, az átláthatóság, a portfóliótömörítés, valamint a termékszintű beavatkozással és a pozíciómenedzsmenttel kapcsolatos felügyeleti intézkedések tekintetében történő kiegészítéséről szóló, 2016. május 18-i 2017/567/EU európai parlamenti és tanácsi felhatalmazáson alapuló rendeletre (3) és különösen annak 19. cikkére,
         mivel:

                     (1)

                     Az Európai Értékpapír-piaci Hatóság (ESMA) (EU) 2018/795 határozatában (4)2018. július 2-i hatállyal három hónapra betiltotta a bináris opciók lakossági ügyfelek részére történő forgalomba hozatalát, forgalmazását és értékesítését.

                     (2)

                     Az (EU) 600/2014 rendelet 40. cikke (6) bekezdésének megfelelően az ESMA kellő időközönként, de legalább háromhavonta felülvizsgál minden ideiglenes termékintervenciós intézkedést.

                     (3)

                     Az ESMA (EU) 2018/1466 határozatában (5)2018. október 2-i hatállyal további három hónapra megújította és módosította a bináris opciók lakossági ügyfelek részére történő forgalomba hozatalának, forgalmazásának és értékesítésének ideiglenes betiltását.

                     (4)

                     A bináris opciók betiltásának ESMA általi további felülvizsgálata többek között az illetékes nemzeti hatóságok (6) körében a termékintervenciós intézkedés gyakorlati megvalósításával és hatásával kapcsolatban végzett felmérésen, valamint az illetékes nemzeti hatóságok és az érdekelt felek által benyújtott kiegészítő információkon alapul.

                     (5)

                     Az illetékes nemzeti hatóságok csak korlátozott számban észlelték az ESMA termékintervenciós intézkedéseinek be nem tartását. Ezenkívül az elfogadott intézkedések 2018. március 27-i bejelentése óta nem adtak ki új engedélyeket olyan vállalkozásoknak, amelyek bináris opciót hoznak forgalomba, forgalmaznak és értékesítenek.

                     (6)

                     Az illetékes nemzeti hatóságok enyhe növekedést észleltek a kérésre szakmai ügyfélként kezelt ügyfelek számában. A kérésre szakmai ügyfélként kezelt ügyfelek száma azonban viszonylag alacsony a bináris opciót kínáló szolgáltatók lakossági ügyfeleinek korábbi számához képest. Az ESMA tisztában van azzal, hogy néhány harmadik országbeli vállalkozás aktívan céloz meg uniós ügyfeleket. Uniós engedély vagy regisztráció hiányában azonban ezek a vállalkozások az Unióban letelepedett vagy ott tartózkodó ügyfelek számára csak az ügyfél saját kizárólagos kezdeményezésére nyújthatnak szolgáltatást. Az ESMA azzal is tisztában van, hogy a vállalkozások egyéb kockázatos befektetési termékeket is kínálnak. Az ESMA továbbra is figyelemmel kíséri ezen egyéb termékek kínálatát annak megállapítása céljából, hogy szükség van-e egyéb uniós intézkedésre.

                     (7)

                     Az (EU) 2018/795 határozat elfogadása óta az ESMA nem szerzett olyan bizonyítékot, amely megcáfolhatná az (EU) 2018/795 vagy az (EU) 2018/1466 határozatban (továbbiakban „a határozatok”) megfogalmazott jelentős befektetővédelmi aggályokat. Az ESMA ezért azt a következtetést vonta le, hogy a határozatokban megfogalmazott jelentős befektetővédelmi aggályok továbbra is fennállnának, ha nem újítanák meg a bináris opciók lakossági ügyfelek részére történő forgalomba hozatala, forgalmazása és értékesítése ideiglenes betiltására vonatkozó határozatot.

                     (8)

                     Ezen túlmenően az uniós jog alkalmazandó szabályozási követelményei nem változtak és továbbra sem érintik az ESMA által azonosított fenyegetést. Ezenfelül az illetékes nemzeti hatóságok sem hoztak intézkedéseket a fenyegetés kezelése érdekében, vagy a megtett intézkedések nem megfelelőek a veszély kezeléséhez. Az (EU) 2018/795 határozat elfogadása óta egyik illetékes nemzeti hatóság sem fogadott el az (EU) 600/2014 rendelet 42. cikke szerinti nemzeti termékintervenciós intézkedést (7).

                     (9)

                     A tilalom megújítása nem jár olyan káros hatással a pénzügyi piacok hatékonyságára vagy a befektetőkre nézve, amely a lépés előnyeihez képest aránytalan lenne, és nem teremti meg a szabályozási arbitrázs kockázatát az ugyanezekben a határozatokban meghatározott okok miatt.

                     (10)

                     Amennyiben nem újítják meg a tilalmat, az ESMA továbbra is valószínűnek tartja, hogy a vállalkozások a bináris opciókat ismét lakossági ügyfeleknek kínálják, illetve hogy a piacra visszatérnek ugyanazon vagy hasonló termékek, amelyek a határozatokban azonosított fogyasztói károkat okozták.

                     (11)

                     A fenti és a határozatokban megállapított okokból kifolyólag az ESMA úgy határozott, hogy a jelentős befektetővédelmi aggályok kezelése érdekében a tilalmat az (EU) 2018/1466 határozatban meghatározott feltételekkel további három hónapos időszakra megújítja.

                     (12)

                     Mivel a javasolt intézkedések – korlátozott mértékben – mezőgazdasági áru-alapú származtatott ügyletekkel is kapcsolatosak lehetnek, az ESMA konzultációt folytatott az 1234/2007/EK tanácsi rendelet (8) szerinti mezőgazdasági árupiacok felügyeletéért, igazgatásáért és szabályozásáért felelős állami hatóságokkal. Ezen hatóságok egyike sem emelt kifogást az intézkedések javasolt megújításával szemben.

                     (13)

                     Az ESMA értesítette a nemzeti illetékes hatóságokat e megújító határozatjavaslatról,

               ELFOGADTA EZT A HATÁROZATOT:

            1. cikk
            A lakossági ügyfeleknek ajánlott bináris opciók ideiglenes betiltása

               (1)   Tilos a bináris opciókat lakossági ügyfelek részére piaci forgalomba hozni, forgalmazni és értékesíteni.

               (2)   Az 1. pont alkalmazásában, tekintet nélkül arra, hogy kereskedési helyszínen kereskednek-e vele, a bináris opció olyan származtatott termék, amely teljesíti a következő feltételeket:

                           a)

                           készpénzben kell – vagy, az egyik fél választása szerint, lehet – rendezni, azonban nem teljesítéstől vagy egyéb felmondási eseménytől eltérő ok miatt;

                           b)

                           kizárólag lejáratkor vagy pozíciózáráskor fizet;

                           c)

                           a kifizetés az alábbiakra korlátozódik:

                                       i.

                                       előre meghatározott, rögzített összeg vagy nulla, ha a származtatott eszköz mögöttes eszköze eleget tesz egy vagy több előre meghatározott feltételnek; és

                                       ii.

                                       előre meghatározott, rögzített összeg vagy nulla, ha a származtatott eszköz mögöttes eszköze nem tesz eleget egy vagy több előre meghatározott feltételnek.

               (3)   Az (1) bekezdésben szereplő tilalom nem alkalmazandó a következőkre:

                           a)

                           az a bináris opció, amely esetében a két előre meghatározott, rögzített összeg közül az alacsonyabb legalább egyenlő a lakossági ügyfél által a bináris opció vonatkozásában teljesített teljes befizetéssel, ide értve bármely jutalékot, tranzakciós díjakat és kapcsolódó díjakat;

                           b)

                           az a bináris opció, amely megfelel az alábbi feltételeknek:

                                       i.

                                       a kibocsátástól a lejáratig eltelt futamidő legalább 90 naptári nap;

                                       ii.

                                       a 2003/71/EK európai parlamenti és tanácsi irányelvnek (9) megfelelően kidolgozott és jóváhagyott tájékoztató elérhető a nyilvánosság számára; és

                                       iii.

                                       a bináris opció a szolgáltatót nem teszi ki piaci kockázatnak a bináris opció futamideje alatt, és ha a bináris opción sem a szolgáltatónak, sem pedig a szolgáltató csoportjához tartozó bármely szervezetnek nincs nyeresége vagy vesztesége az előre meghirdetett jutalékon, tranzakciós díjon és kapcsolódó díjakon kívül.

            2. cikk
            A tiltás megkerülésében való részvétel tilalma
            Tilos tudatosan és szándékosan olyan tevékenységben részt venni, amelynek célja vagy hatása az 1. cikkben foglalt követelmények megkerülése, többek között, a bináris opciós szolgáltató helyettesítőjeként eljárva.

            3. cikk
            Hatálybalépés és alkalmazás

               (1)   E határozat az Európai Unió Hivatalos Lapjában való közzétételt követő napon lép hatályba.

               (2)   E határozatot 2019. január 2-tól, három hónapig kell alkalmazni.

            Kelt Párizsban, 2018. december 14-én.

                  a felügyeleti tanács részéről

               Steven MAIJOOR

                  elnök

            (1)  HL L 331., 2010.12.15., 84. o.

            (2)  HL L 173., 2014.6.12., 84. o.

            (3)  HL L 87., 2017.3.31., 90. o.

            (4)  Az Európai Értékpapír-piaci Hatóság 2018. május 22-i (EU) 2018/795 határozata a bináris opciók lakossági ügyfelek részére történő forgalomba hozatalának, forgalmazásának és értékesítésének ideiglenes betiltásáról az Európai Unióban, az (EU) 600/2014 európai parlamenti és tanácsi rendelet 40. cikkének megfelelően (HL L 136., 2018.6.1., 31. o.).

            (5)  Az Európai Értékpapír-piaci Hatóság 2018. szeptember 21-i (EU) 2018/1466 határozata a bináris opciók lakossági ügyfelek részére történő forgalomba hozatalának, forgalmazásának és értékesítésének az Európai Értékpapír-piaci Hatóság (EU) 2018/795 határozatában való ideiglenes betiltása megújításáról és módosításáról (HL L 245., 2018.10.1., 17. o.).

            (6)  24 illetékes nemzeti hatóság válaszolt a felmérésre: Osztrák Pénzpiaci Hatóság (AT – FMA), Ciprusi Értékpapír- és Tőzsdefelügyelet (CY-CySEC), Cseh Nemzeti Bank (CZ – CNB), Bundesanstalt für Finanzdienstleistungsaufsicht (DE – BaFiN), Finanstilsynet (DK-Finanstilsynet), Görög Tőkepiaci Bizottság (EL-HCMC), Comisión Nacional del Mercado de Valores/Nemzeti Értékpapír-piaci Bizottság (ES – CNMV), Finn Pénzügyi Felügyeleti Hatóság (FI – FSA), Autorité des Marchés Financiers (FR – AMF), Magyar Nemzeti Bank (HU – MNB), Central Bank of Ireland/Írország Központi Bankja (IE – CBI), Financial Supervisory Authority (IS – FME), Commissione Nazionale per le Società e la Borsa (IT – Consob), Commission de Surveillance du Secteur Financier (LU – CSSF), Malta Financial Services Authority/Máltai Pénzügyi Szolgáltatások Hatósága (MT – MFSA), Autoriteit Financiële Markten (NL-AFM), Finanstilsynet (Finanstilsynet-NO), Komisja Nadzoru Finansowego (PL-KNF), Comissão do Mercado de Valores Mobiliários (PT – CMVM), Romániai Pénzügyi Felügyelet (RO – FSA), Finansinspektionen (SE- Finansinspektionen), Agencija za trg vrednostnih papirjev (SI-ATVP), Szlovák Nemzeti Bank (NBS-SK), Financial Conduct Authority/Pénzügyi irányító hatóság (UK- FCA).

            (7)  2018. június 4-én az egyik EGT EFTA állam illetékes hatósága, a NO-Finanstilsynet nemzeti termékintervenciós intézkedéseket fogadott el, amelyek feltételei és időbeli hatálya megegyezik az ESMA intézkedésével. Ezen túlmenően az Izlandi Pénzügyi Felügyeleti Hatóság 2018. július 5-én bejelentette, hogy a bináris opciók forgalomba hozatalát, forgalmazását és értékesítését nemzeti joga alapján (az értékpapír-ügyletekről szóló 108/2007. sz. törvény 5. cikke) a szabályszerű és megalapozott üzleti eljárásokkal és gyakorlatokkal ellenkezőnek tekinti az értékpapír-kereskedelemben. Ezenkívül 2018. július 6-án Romániában az ESMA intézkedéseihez hasonló feltételeket tartalmazó nemzeti jogszabályok léptek hatályba.

            (8)  A Tanács 2007. október 22-i 1234/2007/EK rendelete a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről („az egységes közös piacszervezésről szóló rendelet”) (HL L 299., 2007.11.16., 1. o.).

            (9)  Az Európai Parlament és a Tanács 2003. november 4-i 2003/71/EK irányelve az értékpapírok nyilvános kibocsátásakor vagy piaci bevezetésekor közzéteendő tájékoztatóról és a 2001/34/EK irányelv módosításáról (HL L 345., 2003.12.31., 64. o.).


title: A Politikai és Biztonsági Bizottság (KKBP) 2018/2063 határozata (2018. december 18.) az Európai Unió mali KBVP-missziója (EUCAP Száhel Mali) misszióvezetője megbízatásának meghosszabbításáról (EUCAP Száhel Mali/2/2018)

text:
                  27.12.2018

                  HU

                  Az Európai Unió Hivatalos Lapja

                  L 329/26

         A POLITIKAI ÉS BIZTONSÁGI BIZOTTSÁG (KKBP) 2018/2063 HATÁROZATA
         (2018. december 18.)
         az Európai Unió mali KBVP-missziója (EUCAP Száhel Mali) misszióvezetője megbízatásának meghosszabbításáról (EUCAP Száhel Mali/2/2018)
         A POLITIKAI ÉS BIZTONSÁGI BIZOTTSÁG,
         tekintettel az Európai Unióról szóló szerződésre és különösen annak 38. cikke harmadik bekezdésére,
         tekintettel az Európai Unió mali KBVP-missziójáról (EUCAP Sahel Mali [helyesen: EUCAP Száhel Mali]) szóló, 2014. április 15-i 2014/219/KKBP tanácsi határozatra (1) és különösen annak 7. cikkének (1) bekezdésére,
         mivel:

                     (1)

                     A 2014/219/KKBP határozat értelmében a Politikai és Biztonsági Bizottság (PBB) a Szerződés 38. cikkének megfelelően felhatalmazással rendelkezik arra, hogy meghozza az EUCAP Száhel Mali misszió politikai ellenőrzésére és stratégiai irányítására vonatkozó megfelelő határozatokat, a misszióvezető kinevezéséről szóló határozatot is beleértve.

                     (2)

                     A PBB 2018. január 9-én elfogadta a (KKBP) 2018/57 határozatot (2), amellyel Philippe RIO-t nevezte ki az EUCAP Száhel Mali misszióvezetőjévé a 2018. január 15-től2019. január 14-ig tartó időszakra.

                     (3)

                     A Tanács 2018. december 17-én elfogadta az EUCAP Száhel Mali misszió megbízatásának 2019. február 28-ig történő meghosszabbításáról szóló (KKBP) 2018/2008 határozatot (3).

                     (4)

                     Az Unió külügyi és biztonságpolitikai főképviselője azt javasolta, hogy 2019. január 15-től kezdődő hatállyal hosszabbítsák meg Philippe RIO-nak az EUCAP Száhel Mali misszióvezetőjeként betöltött megbízatását,

               ELFOGADTA EZT A HATÁROZATOT:

            1. cikk
            A Politikai és Biztonsági Bizottság 2019. január 15-től kezdődő hatállyal meghosszabbítja Philippe RIO-nak az EUCAP Száhel Mali misszióvezetőjének megbízatását.

            2. cikk
            Ez a határozat az elfogadásának napján lép hatályba.
            Ez a rendelet 2019. február 28-án hatályát veszti.

            Kelt Brüsszelben, 2018. december 18-án.

                  a Politikai és Biztonsági Bizottság részéről

                  az elnök

               S. FROM-EMMESBERGER

            (1)  HL L 113., 2014.4.16., 21. o.

            (2)  A Politikai és Biztonsági Bizottság (KKBP) 2018/57 határozata (2018. január 9.) az Európai Unió mali KBVP-missziója (EUCAP Száhel Mali) misszióvezetője megbízatásának meghosszabbításáról (EUCAP Száhel Mali/1/2018) (HL L 10., 2018.1.13., 14. o.).

            (3)  A Tanács (KKBP) 2018/2008 határozata (2018. december 17.) az Európai Unió mali KBVP-missziójáról (EUCAP Sahel Mali [helyesen: EUCAP Száhel Mali]) szóló 2014/219/KKBP határozat módosításáról és meghosszabbításáról (HL L 322., 2018.12.18., 24. o.).


title: A Tanács (EU) 2018/2059 határozata (2018. november 29.) az EGT Vegyes Bizottságban az EGT-megállapodás IX. mellékletének (Pénzügyi szolgáltatások) módosításával kapcsolatban az Európai Unió által képviselendő álláspontról (EGT-vonatkozású szöveg.)

text:
                  27.12.2018

                  HU

                  Az Európai Unió Hivatalos Lapja

                  L 329/13

         A TANÁCS (EU) 2018/2059 HATÁROZATA
         (2018. november 29.)
         az EGT Vegyes Bizottságban az EGT-megállapodás IX. mellékletének (Pénzügyi szolgáltatások) módosításával kapcsolatban az Európai Unió által képviselendő álláspontról
         (EGT-vonatkozású szöveg)
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 114. cikkére, összefüggésben 218. cikke (9) bekezdésével,
         tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre (1) és különösen annak 1. cikke (3) bekezdésére,
         tekintettel az Európai Bizottság javaslatára,
         mivel:

                     (1)

                     Az Európai Gazdasági Térségről szóló megállapodás (2) (a továbbiakban: az EGT-megállapodás) 1994. január 1-jén hatályba lépett.

                     (2)

                     Az EGT-megállapodás 98. cikke alapján az EGT Vegyes Bizottság határozhat – többek között – ezen EGT-megállapodás IX. mellékletének módosításáról, amely a pénzügyi szolgáltatásokra vonatkozó rendelkezéseket tartalmaz.

                     (3)

                     Az (EU) 2015/847 európai parlamenti és tanácsi rendeletet (3) bele kell foglalni az EGT-megállapodásba.

                     (4)

                     Az (EU) 2015/849 európai parlamenti és tanácsi rendeletet (4) bele kell foglalni az EGT-megállapodásba.

                     (5)

                     Az (EU) 2016/1675 felhatalmazáson alapuló bizottsági rendeletet (5) bele kell foglalni az EGT-megállapodásba.

                     (6)

                     Az EGT-megállapodás IX. mellékletét ezért ennek megfelelően módosítani kell.

                     (7)

                     Az Unió által az EGT Vegyes Bizottságban képviselendő álláspontnak a csatolt határozattervezeteken kell alapulnia,

               ELFOGADTA EZT A HATÁROZATOT:

            1. cikk
            Az Unió által az EGT-megállapodás IX. mellékletének (Pénzügyi szolgáltatások) javasolt módosítására vonatkozóan az EGT Vegyes Bizottságban képviselendő álláspont az EGT Vegyes Bizottság határozatainak az e határozathoz csatolt tervezetén alapul.

            2. cikk
            Ez a határozat az elfogadásának napján lép hatályba.

            Kelt Brüsszelben, 2018. november 29-én.

                  a Tanács részéről

                  az elnök

               M. SCHRAMBÖCK

            (1)  HL L 305., 1994.11.30., 6. o.

            (2)  HL L 1., 1994.1.3., 3. o.

            (3)  Az Európai Parlament és a Tanács (EU) 2015/847 rendelete (2015. május 20.) a pénzátutalásokat kísérő adatokról és az 1781/2006/EK rendelet hatályon kívül helyezéséről (HL L 141., 2015.6.5., 1. o.).

            (4)  Az Európai Parlament és a Tanács (EU) 2015/849 irányelve (2015. május 20.) a pénzügyi rendszerek pénzmosás vagy terrorizmusfinanszírozás céljára való felhasználásának megelőzéséről, a 648/2012/EU európai parlamenti és tanácsi rendelet módosításáról, valamint a 2005/60/EK európai parlamenti és tanácsi irányelv és a 2006/70/EK bizottsági irányelv hatályon kívül helyezéséről (HL L 141., 2015.6.5., 73. o.).

            (5)  A Bizottság (EU) 2016/1675 felhatalmazáson alapuló rendelete (2016. július 14.) az (EU) 2015/849 európai parlamenti és tanácsi irányelvnek a stratégiai hiányosságokkal rendelkező, kiemelt kockázatot jelentő harmadik országok megállapítása tekintetében történő kiegészítéséről (HL L 254., 2016.9.20., 1. o.)

            TERVEZET
            AZ EGT VEGYES BIZOTTSÁG […] HATÁROZATA
            (…)
            az Európai Gazdasági Térségről szóló megállapodás IX. mellékletének (Pénzügyi szolgáltatások) módosításáról
            AZ EGT VEGYES BIZOTTSÁG,
            tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
            mivel:

                        (1)

                        A pénzátutalásokat kísérő adatokról és az 1781/2006/EK rendelet hatályon kívül helyezéséről szóló, 2015. május 20-i (EU) 2015/847 európai parlamenti és tanácsi rendeletet (1) bele kell foglalni az EGT-megállapodásba.

                        (2)

                        Az (EU) 2015/847 rendelet hatályon kívül helyezi az EGT-megállapodásba foglalt 1781/2006/EK rendeletet, amelyet ezért el kell hagyni az EGT-megállapodásból.

                        (3)

                        Az EGT-megállapodás IX. mellékletét ezért ennek megfelelően módosítani kell,

                  ELFOGADTA EZT A HATÁROZATOT:

               1. cikk
               Az EGT-megállapodás IX. melléklete a következőképpen módosul:

                           1.

                           A 23ba. pont (2006/70/EK bizottsági irányelv) helyébe a következő szöveg lép:
                           „32015 R 0847: az Európai Parlament és a Tanács (EU) 2015/847 rendelete (2015. május 20.) a pénzátutalásokat kísérő adatokról és az 1781/2006/EK rendelet hatályon kívül helyezéséről (HL L 141., 2015.6.5., 1. o.).
                           A rendelet rendelkezéseit e megállapodás alkalmazásában a következő kiigazításokkal kell értelmezni:
                           A 4. és 6. cikktől eltérve a Liechtensteinben svájci frankban, valamint Liechtensteinből és Liechtensteinbe a Svájccal fennálló monetáris unióján belül történő pénzátutalások tekintetében a 4. és a 6. cikkben előírt információkat a szolgáltató kérésére a kedvezményezett pénzforgalmi szolgáltatója számára három munkanapon belül be kell szerezni és hozzáférhetővé kell tenni, de a 4. és a 6. cikkben előírt pénzátutalásokkal együtt nem kell haladéktalanul átutalni. Ezt az eltérést a 2022. december 31-ig tartó átmeneti időszakra kell alkalmazni.”

                           2.

                           A 23d. pont (1781/2006/EK rendelet) szövegét el kell hagyni.

               2. cikk
               Az (EU) 2015/847 rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.

               3. cikk
               Ez a határozat […]-án/-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1), vagy a [pénzmosás elleni negyedik irányelvet (celex: 32015L0849) az EGT-megállapodásba foglaló] …-i …/… EGT vegyes bizottsági határozat (2) hatálybalépésének napján, attól függően, hogy melyik a későbbi időpont.

               4. cikk
               Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

               Kelt Brüsszelben,

                     az EGT Vegyes Bizottság részéről

                     az elnök

                     az EGT Vegyes Bizottság titkárai

               (1)  HL L 141., 2015.6.5., 1. o.

               (*1)  [Alkotmányos követelmények fennállását nem jelezték.] [Alkotmányos követelmények fennállását jelezték.]

               (2)  HL L …

            TERVEZET
            AZ EGT VEGYES BIZOTTSÁG […] HATÁROZATA
            (…)
            az Európai Gazdasági Térségről szóló megállapodás IX. mellékletének (Pénzügyi szolgáltatások) módosításáról
            AZ EGT VEGYES BIZOTTSÁG,
            tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
            mivel:

                        (1)

                        A pénzügyi rendszerek pénzmosás vagy terrorizmusfinanszírozás céljára való felhasználásának megelőzéséről, a 648/2012/EU európai parlamenti és tanácsi rendelet módosításáról, valamint a 2005/60/EK európai parlamenti és tanácsi irányelv és a 2006/70/EK bizottsági irányelv hatályon kívül helyezéséről szóló, 2015. május 20-i (EU) 2015/849 európai parlamenti és tanácsi irányelvet (1) bele kell foglalni az EGT-megállapodásba.

                        (2)

                        Az (EU) 2015/849 európai parlamenti és tanácsi irányelvnek a stratégiai hiányosságokkal rendelkező, kiemelt kockázatot jelentő harmadik országok megállapítása tekintetében történő kiegészítéséről szóló, 2016. július 14-i (EU) 2016/1675 felhatalmazáson alapuló bizottsági rendeletet (2) bele kell foglalni az EGT-megállapodásba.

                        (3)

                        Az (EU) 2015/849 irányelv hatályon kívül helyezi az EGT-megállapodásba foglalt 2005/60/EK európai parlamenti és tanácsi irányelvet (3) és a 2006/70/EK bizottsági irányelvet (4), amelyeket következésképpen el kell hagyni az EGT-megállapodásból.

                        (4)

                        Az EGT-megállapodás IX. mellékletét ezért ennek megfelelően módosítani kell,

                  ELFOGADTA EZT A HATÁROZATOT:

               1. cikk
               Az EGT-megállapodás IX. melléklete a következőképpen módosul:

                           1.

                           A 23b. pont (2005/60/EK európai parlamenti és tanácsi irányelv) helyébe a következő szöveg lép:
                           „32015 L 0849: az Európai Parlament és a Tanács (EU) 2015/849 irányelve (2015. május 20.) a pénzügyi rendszerek pénzmosás vagy terrorizmusfinanszírozás céljára való felhasználásának megelőzéséről, a 648/2012/EU európai parlamenti és tanácsi rendelet módosításáról, valamint a 2005/60/EK európai parlamenti és tanácsi irányelv és a 2006/70/EK bizottsági irányelv hatályon kívül helyezéséről (HL L 141., 2015.6.5., 73. o.).
                           Az irányelv rendelkezései e megállapodás alkalmazásában a következő kiigazítással értendők:

                                       a)

                                       A 3. cikk (4) bekezdésének d) pontja helyébe a következő szöveg lép:
                                       „az Unió pénzügyi érdekeit sértő, legalább súlyosnak minősülő csalás, az alábbiakban meghatározottak szerint:

                                                   i.

                                                   a kiadások tekintetében a következőkre vonatkozó bármilyen szándékos cselekmény vagy mulasztás:

                                                               —

                                                               olyan hamis, helytelen vagy hiányos nyilatkozatok vagy dokumentumok felhasználása vagy előterjesztése, amelyek következménye az Európai Unió általános költségvetéséből vagy az Európai Unió kezelésében levő, illetve az Európai Unió nevében kezelt költségvetésekből biztosított pénzeszközök jogtalan megszerzése vagy visszatartása,

                                                               —

                                                               információ elhallgatása és ezzel egy konkrét kötelezettség megszegése, az előbbiekkel megegyező következményekkel,

                                                               —

                                                               az említett pénzeszközöknek nem az eredetileg megjelölt és a döntés alapjául szolgáló célokra történő jogellenes felhasználása;

                                                   ii.

                                                   az Európai Közösségek saját forrásainak rendszeréről szóló, 2000. szeptember 29-i tanácsi határozatban (5) meghatározott bevételek tekintetében a következőkre vonatkozó bármilyen szándékos cselekmény vagy mulasztás:

                                                               —

                                                               olyan hamis, helytelen vagy hiányos nyilatkozatok vagy dokumentumok felhasználása vagy előterjesztése, amelyek következménye az Európai Unió általános költségvetése vagy az Európai Unió kezelésében levő, illetve az Európai Unió nevében kezelt költségvetés forrásainak jogtalan csökkentése,

                                                               —

                                                               információ elhallgatása és ezzel egy konkrét kötelezettség megszegése, az előbbiekkel megegyező következményekkel,

                                                               —

                                                               a jogszerűen szerzett haszon jogellenes felhasználása, az előbbiekkel megegyező következményekkel.

                                             Súlyosnak minősül az a csalás, ahol az elkövetési érték eléri vagy meghaladja a minimális összeget, mely nem lehet magasabb 50 000 eurónál.””

                           2.

                           A 23ba. pont (2006/70/EK bizottsági irányelv) helyébe a következő szöveg lép:
                           „32016 R 1675: a Bizottság (EU) 2016/1675 felhatalmazáson alapuló rendelete (2016. július 14.) az (EU) 2015/849 európai parlamenti és tanácsi irányelvnek a stratégiai hiányosságokkal rendelkező, kiemelt kockázatot jelentő harmadik országok megállapítása tekintetében történő kiegészítéséről (HL L 254., 2016.9.20., 1. o.).”

                           3.

                           A 31bc. pont (648/2012/EU európai parlamenti és tanácsi rendelet) a következő franciabekezdéssel egészül ki:

                                       „—

                                          32015 L 0849: az Európai Parlament és a Tanács (EU) 2015/849 irányelve (2015. május 20.) (HL L 141., 2015.6.5., 73. o.).”

               2. cikk
               Az (EU) 2015/849 irányelvnek és az (EU) 2016/1675 felhatalmazáson alapuló rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.

               3. cikk
               Ez a határozat […]-án/-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1).

               4. cikk
               Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

               Kelt Brüsszelben,

                     az EGT Vegyes Bizottság részéről

                     az elnök

                     az EGT Vegyes Bizottság titkárai

               (1)  HL L 141., 2015.6.5., 73. o.

               (2)  HL L 254., 2016.9.20., 1. o.

               (3)  HL L 309., 2005.11.25., 15. o.

               (4)  HL L 214., 2006.8.4., 29. o.

               (5)  HL L 253., 2000.10.7., 42. o.

               (*1)  [Alkotmányos követelmények fennállását nem jelezték.] [Alkotmányos követelmények fennállását jelezték.]

               Az EFTA-államok nyilatkozata

                  az (EU) 2015/849 irányelvet az EGT-megállapodásba foglaló […] határozathoz

               Az (EU) 2015/849 irányelv rendelkezéseket tartalmaz az EUMSZ V. címe alapján elfogadott jogi aktusokra való hivatkozásokkal. Emlékeztetni kell arra, hogy az ilyen rendelkezéseket tartalmazó jogszabályoknak az EGT-megállapodásba történő belefoglalása nem sérti azt az értelmezést, miszerint az EUMSZ V. címe alapján elfogadott európai uniós jogszabályok nem tartoznak az EGT-megállapodás hatálya alá.

               A Szerződő Felek együttes nyilatkozata

                  az (EU) 2015/849 irányelvet az EGT-megállapodásba foglaló […] határozathoz

               A Szerződő Felek megállapodtak abban, hogy az Unió pénzügyi érdekeit sértő, súlyosnak minősülő csalást belefoglalják a pénzmosás alapbűncselekményeinek jegyzékébe. Gyakorlati okokból a pénzmosás elleni negyedik irányelvet (az (EU) 2015/849 irányelv) kölcsönös megállapodás nélkül építették be az EGT-tag EFTA-államok pénzügyi érdekeinek védelmére. Mindazonáltal az EGT-megállapodásban, annak (4) preambulumbekezdésében említett és 1. cikkében meghatározott viszonosság és homogenitás elve teljes mértékben alkalmazandó a Szerződő Felek [e határozat] értelmében vett pénzügyi érdekeit érintő bűncselekmények elleni kölcsönös védelemre is.


title: A Politikai és Biztonsági Bizottság (KKBP) 2018/2061 határozata (2018. december 18.) az Európai Unió líbiai integrált határigazgatást segítő missziója (EUBAM Líbia) misszióvezetője megbízatásának meghosszabbításáról (EUBAM Líbia/2/2018)

text:
                  27.12.2018

                  HU

                  Az Európai Unió Hivatalos Lapja

                  L 329/22

         A POLITIKAI ÉS BIZTONSÁGI BIZOTTSÁG (KKBP) 2018/2061 HATÁROZATA
         (2018. december 18.)
         az Európai Unió líbiai integrált határigazgatást segítő missziója (EUBAM Líbia) misszióvezetője megbízatásának meghosszabbításáról (EUBAM Líbia/2/2018)
         A POLITIKAI ÉS BIZTONSÁGI BIZOTTSÁG,
         tekintettel az Európai Unióról szóló szerződésre és különösen annak 38. cikke harmadik bekezdésére,
         tekintettel az Európai Unió líbiai integrált határigazgatást segítő missziójáról (EUBAM Libya [helyesen: EUBAM Líbia]) szóló, 2013. május 22-i 2013/233/KKBP tanácsi határozatra (1) és különösen annak 9. cikke (1) bekezdésére,
         mivel:

                     (1)

                     A 2013/233/KKBP határozat értelmében a Politikai és Biztonsági Bizottság (PBB) a Szerződés 38. cikkének megfelelően felhatalmazással rendelkezik arra, hogy meghozza az EUBAM Líbia politikai ellenőrzésére és stratégiai irányítására vonatkozó megfelelő határozatokat, ezen belül is mindenekelőtt a misszióvezető kinevezéséről szóló határozatot.

                     (2)

                     A PBB 2016. augusztus 30-án elfogadta a (KKBP) 2016/1634 határozatot (2), amelyben Vincenzo TAGLIAFERRI-t nevezte ki az EUBAM Líbia misszióvezetőjének a 2016. szeptember 1. és 2017. augusztus 21. közötti időszakra.

                     (3)

                     A Tanács 2017. július 17-én elfogadta a (KKBP) 2017/1342 határozatot (3), amellyel meghosszabbította az EUBAM Líbia megbízatását a 2017. augusztus 22-től2018. december 31-ig tartó időszakra.

                     (4)

                     A PBB 2017. július 18-án elfogadta a (KKBP) 2017/1401 határozatot (4), amelyben meghosszabbította Vincenzo TAGLIAFERRI-nek az EUBAM Líbia misszióvezetőjeként betöltött megbízatását a 2017. augusztus 22-től2018. augusztus 21-ig tartó időszakra.

                     (5)

                     A PBB 2018. március 20-án elfogadta a (KKBP) 2018/558 határozatot (5), amelyben meghosszabbította Vincenzo TAGLIAFERRI-nek az EUBAM Líbia misszióvezetőjeként betöltött megbízatását a 2018. augusztus 22-től2018. december 31-ig tartó időszakra.

                     (6)

                     A Tanács 2018. december 17-én elfogadta a (KKBP) 2018/2009 (6) határozatot, amellyel meghosszabbította az EUBAM Líbia megbízatását a 2019. január 1-től2020. június 30-ig tartó időszakra.

                     (7)

                     Az Unió külügyi és biztonságpolitikai főképviselője javasolta, hogy Vincenzo TAGLIAFERRI-nek az EUBAM Líbia misszióvezetőjeként betöltött megbízatását hosszabbítsák meg a 2019. január 1-től2019. december 31-ig tartó időszakra,

               ELFOGADTA EZT A HATÁROZATOT:

            1. cikk
            A Politikai és Biztonsági Bizottság 2019. december 31-ig meghosszabbítja Vincenzo TAGLIAFERRI-nek az EUBAM Líbia misszióvezetőjeként betöltött megbízatását.

            2. cikk
            Ez a határozat az elfogadásának napján lép hatályba.
            Ezt a rendeletet 2019. január 1-jétől kell alkalmazni.

            Kelt Brüsszelben, 2018. december 18-án.

                  a Politikai és Biztonsági Bizottság részéről

                  az elnök

               S. FROM-EMMESBERGER

            (1)  HL L 138., 2013.5.24., 15. o.

            (2)  A Politikai és Biztonsági Bizottság (KKBP) 2016/1634 határozata (2016. augusztus 30.) az Európai Unió líbiai integrált határigazgatást segítő missziója (EUBAM Líbia) misszióvezetőjének kinevezéséről (EUBAM Líbia/1/2016) (HL L 243., 2016.9.10., 10. o.).

            (3)  A Tanács (KKBP) 2017/1342 határozata (2017. július 17.) az Európai Unió líbiai integrált határigazgatást segítő missziójáról (EUBAM Líbia) szóló 2013/233/KKBP határozat módosításáról és meghosszabbításáról (HL L 185., 2017.7.18., 60. o.).

            (4)  A Politikai és Biztonsági Bizottság (KKBP) 2017/1401 határozata (2017. július 18.) az Európai Unió líbiai integrált határigazgatást segítő missziója (EUBAM Líbia) misszióvezetője megbízatásának meghosszabbításáról (EUBAM Líbia/1/2017) (HL L 199., 2017.7.29., 13. o.).

            (5)  A Politikai és Biztonsági Bizottság (KKBP) 2018/558 határozata (2018. március 20.) az Európai Unió líbiai integrált határigazgatást segítő missziója (EUBAM Líbia) misszióvezetője megbízatásának meghosszabbításáról (EUBAM Líbia/1/2018) (HL L 93., 2018.4.11., 3. o.).

            (6)  A Tanács (KKBP) 2018/2009 határozata (2018. december 17.) az Európai Unió líbiai integrált határigazgatást segítő missziójáról (EUBAM Libya [helyesen: EUBAM Líbia]) szóló 2013/233/KKBP határozat módosításáról és meghosszabításáról (HL L 322., 2018.12.18., 25. o.).